Document ID: /roh_data/filtered/fineweb-2-filterrobots_roh.jsonl.gz/64021

L'Uffizi federal per sanadad BAG ha decidì da sbassar il pretsch da radund 300 medicaments. Tranter auter vala quai per medicaments cunter malsognas da la pel sco era dal sang e dal sistem da la gnerva. Il BAG quinta cun respargns d'almain 60 milliuns francs. Las reducziuns da pretschs van en vigur l'entschatta december.
Il BAG controllescha dapi l'onn 2017 tar var in terz dals medicaments da la glista da spezialitads sch'els èn effectivs, opportuns e rentabels. Tranter auter vegnan era controllads ils pretschs dals medicaments.